**Јавни позив за суфинансирање камата за пољопривредне кредите на**

**територији града Шапца за 2023. годину**

На основу Програма подршке за спровођење пољопривредне политике и политике руралног развоја града Шапца за 2023. годину, број: 320-00-37/2023-16 од 30.01.2023. г. и Одлуке градоначелника града Шапца број: 020-00-225/2023-13 од 15.03.2023. г.

**ГРАДСКА УПРАВА ГРАДА ШАПЦА**

**Одељење за пољопривреду**

**Објављује**

**ЈАВНИ ПОЗИВ**

**ЗА ДОСТАВЉАЊЕ ПРИЈАВА ЗА СУФИНАНСИРАЊЕ КАМАТА ЗА ПОЉОПРИВРЕДНЕ КРЕДИТЕ НА ТЕРИТОРИЈИ ГРАДА ШАПЦА ЗА 2023. ГОДИНУ**

**ПРЕДМЕТ ЈАВНОГ ПОЗИВА**

Јавним позивом се уређују услови, начин и критеријуми за суфинансирање камата за пољопривредне кредите на територији града Шапца за 2023. годину.

**ПОДНОСИОЦИ ПРИЈАВА**

Право на суфинансирање камата за пољопривредне кредите може остварити физичко лице – носилац регистрованог породичног пољопривредног газдинства са територије града Шапца.

**ОПШТИ УСЛОВИ**

Подносилац пријаве има право на суфинансирање камате за пољопривредне кредите ако испуњава следеће услове:

* да има пребивалиште на територији града Шапца;
* да се инвестиција одвија на територији града Шапца;
* да је носилац регистрованог породичног пољопривредног газдинства на територији града Шапца;
* да су измирене доспеле пореске обавезе, прописане од стране надлежног органа Градске управе града Шапца;
* да је пољопривредни кредит реализован у периоду од 01.01.2023. до 31.10.2023. године;
* у току трајања јавног позива, једно регистровано пољопривредно газдинство може поднети један захтев за суфинансирање камате за пољопривредни кредит, који није претходно субвенционисан од стране Министарства пољопривреде, шумарства и водопривреде Републике Србије.

**ВРСТЕ ПРИХВАТЉИВИХ и НЕПРИХВАТЉИВИХ ТРОШКОВА**

Прихватљиви трошкови су трошкови камате за пољопривредне кредите чија камата не прелази 13 %, који се бесповратно додељују у износу од 100 % , максималан износ по једном кориснику је 150.000,00 динара. Неприхватљиви трошкови су износ камате који прелази 13 % и сви остали трошкови настали у процесу одобравања и реализације кредита.

**ПОТРЕБНА ДОКУМЕНТАЦИЈА**

Подносилац пријаве доставља следеће документе:

1. образац пријаве за суфинансирање камате за пољопривредне кредите на територији града Шапца за 2023. годину;
2. образац изјаве подносиоца пријаве да по неком другом основу не користи бесповратна подстицајна средства за исту намену
3. уверење о измиреним доспелим пореским обавезама, издато од стране надлежног органа Градске управе града Шапца, не старије од 30 дана;
4. фотокопија потврде о статусу у регистру пољопривредних газдинстава;
5. фотокопија уговора о пољопривредном кредиту са банком;
6. фотокопија плана отплате кредита;
7. фотокопија картице текућег рачуна подносиоца пријаве;
8. фотокопија или очитана лична карта подносиоца пријаве.

**КРИТЕРИЈУМИ ДОДЕЛЕ ПОДСТИЦАЈНИХ СРЕДСТАВА**

Средства за суфинансирање камате за пољопривредне кредите ће се додељивати по редоследу подношења захтева, за сва регистрована пољопривредна газдинства која испуне јавним позивом предвиђене услове а до утрошка за ову меру Буџетом предвиђених средстава.

**ПОСТУПАК СПРОВОЂЕЊА ЈАВНОГ ПОЗИВА**

Испуњеност услова за доделу субвенција утврђује стручна служба Одељења за пољопривреду Градске управе града Шапца (у даљем тексту Одељење за пољопривреду), на основу приложене документације. За пријаве на јавни позив које испуњавају тражене услове, Одељење за пољопривреду доноси Решење о додели субвенција и руководилац Одељења га потписује. Потписано Решење се доставља кориснику субвенције као и Одељењу за финансије Градске управе града Шапца на плаћање.

**ИСПЛАТА СУБВЕНЦИЈА**

Исплата субвенције се врши након доношења Решења о додели субвенције за суфинансирање камате за пољопривредне кредите.

**НАЧИН И РОКОВИ ПОДНОШЕЊА ПРИЈАВА**

Обрасци пријаве и изјаве могу се преузети са сајта града Шапца [www.sabac.rs](http://www.sabac.rs) или у просторијама Одељења за пољопривреду, улица Војводе Бране бр. 2, 15000 Шабац, у радно време од 7,30 до 15,30 часова.

**Рок за подношење пријава на јединственом шалтеру Градске управе града Шапца је од 07,30 часова 23.03.2023. до 31.10.2023. године до 15,00 часова.**

Јавни позив објавити на сајту града Шапца, огласној табли Одељења за пољопривреду Градске управе града Шапца и локалним средствима јавног информисања.